അച്ചടക്കം വണ് വേ ട്രാഫിക് അകാന് പാടില്ല രമേശ് ചെന്നിത്തലയെ പിന്തുണച്ച് കെ.സി. ജോസഫ് രമേശ് ചെന്നിത്തലയെ പിന്തുണച്ച് മുതിര്ന്ന കോണ്ഗ്രസ് നേതാവ് കെ.സി. ജോസഫ്. തെരെഞ്ഞെടുപ്പ് കഴിഞ്ഞപ്പോള് രമേശ് ചെന്നിത്തല പലര്ക്കും ആരും അല്ലാതെയായി എന്ന് കെ.സി. ജോസഫ് പറഞ്ഞു. സര്ക്കാരിനെ മുള്മുനയില് നിര്ത്തിയ പ്രതിപക്ഷ നേതാവായിരുന്നു രമേശ് ചെന്നിത്തലയെന്ന് ഓര്ക്കണമെന്നും അദ്ദേഹം അറിയിച്ചു. ഉമ്മന് ചാണ്ടിയും രമേശ് ചെന്നിത്തലയും പാര്ട്ടി വിടണമെന്ന് പറഞ്ഞ രാജ്മോഹന് ഉണ്ണിത്താനോട് വിശദീകരണം പോലും ചോദിച്ചില്ലെന്നും അദ്ദേഹം ചൂണ്ടിക്കാട്ടി. അച്ചടക്കം ഒരിക്കലും വണ് വേ ട്രാഫിക് ആകരുതെന്നും കെ.സി. ജോസഫ് പറഞ്ഞു. Read Also : കെ.പി.സി.സി. നേതൃത്വത്തിനെതിരെ രൂക്ഷ വിമര്ശനവുമായി രമേശ് ചെന്നിത്തല കെ.പി.സി.സി. നേതൃത്വത്തിനെതിരെ രൂക്ഷ വിമര്ശനമാണ് രമേശ് ചെന്നിത്തല ഉയര്ത്തിയിരിക്കുന്നത്. ഉമ്മന് ചാണ്ടിയുടെയും തന്റെയും കാലത്ത് തിരിച്ച് കൊണ്ടുവന്നുവെന്ന് രമേശ് ചെന്നിത്തല. എല്ലാവരെയും ഒന്നിച്ച് കൊണ്ടുപോകുക എന്നതാണ് നേതൃത്വത്തിന്റെ ഉത്തരവാദിത്തം. തങ്ങളുടെ കാലഘട്ടത്തില് ലീഡറെയും കെ. മുരളീധരനെയും തിരികെ കൊണ്ടുവന്നുവെന്നും. മുന്പ് അച്ചടക്ക നടപടി എടുത്തിരുന്നെങ്കില് ഇന്നത്തെ പലരും പാര്ട്ടിയില് ഉണ്ടാകുമായിരുന്നില്ലെന്നും ചെന്നിത്തല അറിയിച്ചു. അധികാരം ലഭിയ്ച്ചപ്പോള് ധാര്ഷ്ട്യത്തിന്റെ ഭാഷ ഉപയോഗിച്ചിട്ടില്ല. തന്നോട് കാര്യങ്ങള് ആലോചിക്കണമെന്നില്ല എന്നാല് ഉമ്മന് ചാണ്ടി അങ്ങനെയല്ലെന്നും. ഉമ്മന് ചാണ്ടിയെ അവഗണിച്ച് ആര്ക്കും മുന്നോട്ട് പോകാന് കഴിയില്ലെന്നും അദ്ദേഹം വ്യക്തമാക്കി. തന്നെ മുതിര്ന്ന നേതാവെന്ന വിളിക്കരുതെന്നും 63 വയസ് പ്രായമേ ഉള്ളുവെന്നും ചെന്നിത്തല അറിയിച്ചു. നാട്ടകം സുരേഷ് കോട്ടയം ഡി.സി.സി. പ്രസിഡന്റായി ചുമതല ഏറ്റെടുക്കുന്ന ചടങ്ങില് പ്രസംഗിക്കുകയായിരുന്നു രമേശ് ചെന്നിത്തല. Story Highlight: KC Joseph Supports Chennithala